<classify> Promosheni hiyo inayoinua maisha ya Watanzania kila kukicha, imemuibua Urio ambaye akizungumza kwa njia ya simu baada ya kujulishwa ushindi wake, alisema alikuwa mapumzikoni mkoani Kilimanjaro na kwamba ushindi huo umefungua neema zaidi katika maisha yake.Maisha ya sasa ni magumu sana na ni vigumu kwa mtu wa kawaida kupata kiasi kikubwa cha fedha kwa mkupuo, yaani ni vigumu kuamini kwamba mtu unaweza kupata Shilingi milioni 20 kiurahisi tu, lakini leo nimeamini kupitia Vodacom haya yote yanawezekana. Sasa nimeona mwanga katika maisha yangu, nitajiendeleza kibiashara na kuhakikisha ninakuwa na mafanikio na kuendelea kuwaunga mkono Vodacom kwa kuyabadilisha maisha yangu, alisema Urio na kusisitiza hakukata tamaa ya kushiriki licha ya kusikia wengi wakijizolea fedha na pikipiki za Vodacom.Akizungumzia promosheni hiyo, Meneja Uhusiano wa Umma wa Vodacom Tanzania, Matina Nkurlu, alisema; mwitikio ni mkubwa sana tangu tuanze. Mpaka hapa tulipofikia wengi wamejishindia bodaboda kwa ajili ya usafiri ama kuanzisha biashara kutokana na zawadi za fedha taslimu wanazovuna kupitia Vodacom.Nia ya Vodacom ni kuhakikisha inaboresha maisha ya wateja wake ambao wamekuwa wakituunga mkono siku zote na kutufanya kuendelea kuwa namba moja. Tunawaahidi tutaendelea kushirikiana nao na kuhakikisha tunaboresha maisha ya wateja wetu kwa kuwaletea promosheni zaidi na zaidi. Nkurlu aliongezea kwa kusema; mitaji ni kilio kikubwa cha wajasiriamali wengi nchini.Kuunga mkono jitihada za wajasiriamali nchini kote ni lengo mojawapo la kampuni yetu, hivyo tunaamini kwa bodaboda pamoja na fedha hizi tunazozitoa kwa washindi zitasaidia kupiga hatua kibiashara na kuboresha maisha yao.Ninawasihi wateja wengine wa Vodacom waendelee kushiriki katika Promosheni hii ili nao wapate mafanikio ambayo wengine wameyapata na wanayoendelea kuyapata kwani mwishoni mwa mwezi huu watachezesha droo kubwa ya kupata mshindi wa shilingi milioni 30.Hadi sasa watu 315 wamejishindia pikipiki; bodaboda huku jumla ya fedha taslimu kiasi cha Sh milioni 211 kati ya Sh milioni 330 zikiwa zimeshanyakuliwa. Wakati bodaboda zaidi ya 115 zikisubiri washindi, washindi wa pesa taslimu Sh milioni 119 pia wanasubiriwa kwa wateja ambao watashiriki promosheni hiyo kwa kutuma neno PROMO kwenda namba 15544.  <topic>: UCHUMI 